**Lana María Parrilla** (født 15. juli 1977 i Brooklyn i New York i USA) er en amerikansk skuespillerinne, kjent for sitt arbeid i *Once Upon a Time*, *Boomtown*, *Swingtown*, *Spin City* og *Spiders*. Hun hadde også en gjesteopptreden i den tredje sesongen av hit-serien *Lost* i rollen som *Greta*.

Tidlig liv
----------

Parrilla ble født i Brooklyn i New York. Faren, Sam Parrilla (1943-94) var født i Puerto Rico, og spilte profesjonelt baseball i årene 1963 til 1973, inkludert i Major League Baseball. Moren er av Siciliansk opphav. Parrilla har en eldre søster, Deena. Foreldrene ble skilt da Parrilla var fire år, og hun bodde de ti første årene med moren. Deretter bodde hun hos sin far, til han ble drept i 1994. 

Parrilla dro til Granada i Spania i 2007 for å lære seg spansk.

Karrière
--------

### 2000-2005

Lana Parrilla på San Diego Comic-Con International i 2012.
Parrilla har hatt roller i flere filmer, inkludert *Very Mean Men* (2000), *Spiders* (2000), *Replicant* (2001) og *Frozen Stars* (2003), men ble først lagt merke til da hun fikk rolle i *Spin City*, som Angie Ordonez i en sesong.

I 2002 ble hun med Donnie Wahlberg og Neal McDonough i TV-serien *Boomtown*, hvor hun fikk en Imagen Award for beste kvinnelige birolle. I serien spilte hun Teresa Ortiz i 17 episoder. I utgangspunktet ble serien en suksess, men etterhvert begynte *Boomtown* å få problemer, og Lanas rollefigur ble mindre med. Serien ble kansellert bare to episoder inn i sin andre sesong.

I 2005 fikk Parrilla en gjentakende rolle i den fjerde sesongen av *24*, som Sarah Gavin, en Counter Terrorist Unit-agent. Etter kun seks episoder ble Lana oppgradert til hovedcast, men i sin trettende episode ble hun skrevet ut etter at hennes karakter prøvde å utpresse et opprykk fra det midlertidige CTU-overhodet *Michelle Dessler* (Reiko Aylesworth).

### 2006-2010

I 2007 hadde Lana en gjesteopptreden i publikumssuksessen *Lost*, som Greta, i episodene Greatest Hits og Through the Looking Glass. Rollen hennes var en av de andre, og hun spilte sammen med Tracy Middendorf, to arbeidere i undervannsposten «the Looking Glass».

Lana Parrilla spilte også i filmer og TV-serier som *Windfall, The Double Life of Eleanor Kendall, Swingtown, Miami Medical, Covert Affairs, Medium, The Defenders* og *Chase* i perioden fra 2006 til vår 2011.

### 2011-nå

I 2011 fikk Lana en av hovedrollene i den publikumsroste ABC-serien *Once Upon a Time*. Lana spiller den onde dronningen i *Enchanted Forrest* og Regina Mills i *Storybrooke*-verden. Serien gjorde at hun fikk sin egen fandom, som kalte seg selv *Evil Regals*, etter Lanas egne ønske.

Filmografi
----------

Film| År | Tittel | Rolle | Notater |
| --- | --- | --- | --- |
| 2000 | *Very Mean Men* | Teresa |  |
| *Spiders* | Marci Eyre |  |
| 2001 | *Replicant* | Marci | Ukreditert |
| 2003 | *Frozen Stars* | Lisa Vasquez |  |
| 2005 | *One Last Ride* | Antoinette |  |
| 2008 | *The Double Life of Eleanor Kendall* | Nellie |  |

Fjernsyn| År | Tittel | Rolle | Notater |
| --- | --- | --- | --- |
| 1999 | *Grown Ups* | Waitress | 2 episoder |
| 2000–2001 | *Spin City* | Angie Ordonez | 21 episoder |
| 2002 | *JAG* | Lt. Stephanie Donato | 1 episode |
| *The Shield* | Sedona Tellez | 1 episode |
| 2002–2003 | *Boomtown* | Teresa Ortiz | 17 episoder |
| 2004 | *NYPD Blue* | Officer Janet Grafton | 3 episoder |
| *Six Feet Under* | Maile | 2 episoder |
| 2005 | *24* | Sarah Gavin | 12 episoder |
| 2006 | *Windfall* | Nina Schaefer | 13 episoder |
| *Lost* | Greta | 3 episoder |
| 2008 | *Swingtown* | Trina Decker | 13 episoder |
| 2010 | *Miami Medical* | Dr. Eva Zambrano | 13 episoder |
| *Covert Affairs* | Julia Suarez | 1 episode |
| *Medium* | Lydia Halstrom | 1 episode |
| *The Defenders* | Betty | 1 episode |
| 2011 | *Chase* | Isabella | 1 episode |
| 2011–nå | *Once Upon a Time* | Den onde dronningen/Regina Mills | Hovedrolle |

Referanser
----------

1. ↑   Internet Movie Database, IMDb-nummer nm0663469, besøkt 14. oktober 2015[Hentet fra Wikidata]
2. ↑  BIO:Evil Queen spilt av Lana Parrilla Arkivert 26. oktober 2011 hos Wayback Machine.
3. ↑  Evil Regal Arkivert 2. februar 2014 hos Wayback Machine. Urban Dictionary.

Eksterne lenker
---------------

* (en) Lana Parrilla på Internet Movie Database Rediger på Wikidata

* (fr) Lana Parrilla på Allociné Rediger på Wikidata

* (en) Lana Parrilla på AllMovie Rediger på Wikidata

* (en) Lana Parrilla hos Turner Classic Movies Rediger på Wikidata

* (en) Lana Parrilla hos Rotten Tomatoes Rediger på Wikidata

* (en) Lana Parrilla hos TV Guide Rediger på Wikidata

* (en) Lana Parrilla hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz
 |